32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 980 της 20/25 Οκτ. 1977 (ΦΕΚ Α΄ 332) Περί ιδρύσεως τακτικής έδρας, κλινικής και συστάσεως θέσεων βοηθητικού διδακτικού προσωπικού εις την Ιατρικήν Σχολήν του Πανεπιστημίου Θεσσαλονίκης. Άρθρον μόνον. 1.Ιδρύεται εις την Ιατρικήν Σχολήν του Πανεπιστημίου Θεσσαλονίκης τακτική έδρα Ορθοπεδικής Κλινικής, ως και ομώνυμος Κλινική, έχουσα ως περιεχόμενον: Διάγνωσις και θεραπεία των νεοπλασματικών επεξεργασιών καθώς και των μεταβολικών και ενδοκρινικών διαταραχών του μυοσκελετικού συστήματος. Διάγνωσις και θεραπεία των διαμαρτιών περί την διάπλασιν των ενηλίκων, την χειρουργικήν θεραπείαν των χρονίων αρθρίτιδων (π.χ. εκφυλιστικαί αρθροπάθειαι, αρθοδέσεις, οστεοτομίαι, ολικαί αρθροπλαστικαί, ρευματοειδής αρθρίτις, ολική αρθροπλαστική, τενοντορραφαί, τενοντομεταθέσεις, διάγνωσις και θεραπεία δυσμορφιών και στατικών ανωμαλιών του σκελετού, λοιμωδών παθήσεων και εν γένει κακώσεων οστών και αρθρώσεων των ενηλίκων). Σελ. 512,06 Τεύχος 659-Σελ. 28 2.Συνιστώνται εις την ανωτέρω Κλινικήν αι κάτωθι θέσεις βοηθητικού διδακτικού προσωπικού: Μία (1) θέσις Επιμελητού Μία (1) θέσις Βοηθού Μία (1) θέσις Παρασκευαστού. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. 